Die indeks het in Junie op ’n jaargrondslag met net 0,2% verbeter. Op ’n kwartaalgrondslag is die indeks in trurat met ’n verswakking van 1,9%. Dít is die grootste kwartaallikse insinking sedert 2013.
Dié indeks meet alle kontantonttrekkings, oordragte, debietorders en ander maniere waarop mense en ondernemings geld heen en weer skuif en word as ’n leidende aanwyser beskou – ’n stel data wat die rigting kan aandui waarin die ekonomie wil beweeg.
Hoewel die gemiddelde waarde van die transaksies afgeneem het, hou die volume transaksies aan groei.
“Oorkoepelend gesien, dui die Beti daarop dat die ekonomie sekerlik nie in ’n herstelmodus is nie en enige volgehoue groei ontwyk Suid-Afrika op die oomblik.”